Biológia alapképzés képzési tervének módosítása

2013.04.10.

"Biokémia–Molekuláris biológia" tárgy
alap- és emeltszintű előadásainak megfeleltetése

A biológia alapképzésben érvényes szabályozás szerint a kötelező modulok megfelelő alapszintű („B”-szintű) tárgyait kiváltják az emeltszintű („A”-szintű) tárgyak.

A biológia alapképzés biológus szakirányán kötelező differenciált szakmai tárgy a **bb1c1417** „**Biokémia-Molekuláris biológia I.B EA**” kétórás alapszintű előadás. E tárgy ismeretanyagát emeltszinten két félévben tartott két kurzus, a **bb1c1537** „**Biokémia-Molekuláris biológia I.A EA**” (4+0) és a **bb1c1528** „**Biokémia-Molekuláris biológia II.A EA**” (2+0) tematikája fedi le. Ebből következően a "Biokémia-Molekuláris biológia" alapszintű ("B") előadást az I.A és a II.A előadások csak együttesen válthatják ki. Ezt azonban az érvényes szabályozás nem biztosítja. A fenti szabály szerint ugyanis egy hallgató úgy is eljuthat a záróvizsgáig, hogy – egyébként a jelenlegi szabályozásnak eleget téve – a **bb1c1537** „**Biokémia-Molekuláris biológia I.A EA**” elvégzésével, a biokémia tárgy ismeretanyagának csak egy részét (kb. felét) ismerte meg és teljesítette! Ezt a "lehetőséget" egyre több hallgató használja ki.

Ezen ellentmondás feloldására javasoljuk a jelenlegi szabály kiegészítését, pontosítását az alábbiak szerint:

"**Alapesetben** az „A”-szintű tárgyak kiváltják a kötelező modulok megfelelő „B”-szintű tárgyait**. A Biokémia-Molekuláris biológia I.B előadást a Biokémia-Molekuláris biológia I.A és II.A tárgyak együttesen váltják ki.** A differenciált szakmai tárgyak 60 kreditjébe az „A”-kreditek „B”-kreditekkel csökkentett értéke számítható be."

Differenciált szakmai tárgyak modul – Alkalmazott biológiai almodul

*Kreditbeszámítási szabályváltozás*

A jelenlegi szabályozás szerint:

„Az "Alkalmazott biológiai gyakorlatok" almodul kurzusainak kreditjei csak az összes kredit (18) teljesítése esetében számíthatók be a differenciált szakmai tárgyak 60 kreditjébe.”

**Új szabályozás:**

**Az "Alkalmazott biológiai gyakorlatok" almodul teljesített kurzusainak kreditjei az almodul legalább 6 kurzusának elvégzése esetében számíthatók be a differen­ciált szakmai tárgyak 60 kreditjébe.**

*Tantárgyfelvételi előfeltételek változások az almodul egyes kurzusainál:*

**bb1c4ab3 Zoocönológiai és ökológiai módszerek a biomonitorozásban GY
4. félév**

jelenleg előfeltétel: nincs

**új előfeltétel:**erős előfeltétel **bb1c4409 Állatrendszertan IV.B GY (3. féléves tárgy)
vagy
bb1c4411 Állatrendszertan IV.A GY (3. féléves tárgy)**

*(A változtatás célja, hogy a kurzust csak azon hallgatók vehessék fel, akik a gyakorlat anyagának megértéséhez szükséges ismeretekkel rendelkeznek.)*

**bb1c4ab5 Növényszervezettani vizsgálómódszerek GY
5. félév**

jelenlegi előfeltétel:
erős előfeltétel
bb1c1102 Sejtbiológia EA (1. féléves tárgy)
és
bb1c4301 Növényszervezettan - III. GY (3. féléves tárgy)

**módosított előfeltétel:**erős előfeltétel
bb1c1102 Sejtbiológia EA (1. féléves tárgy)
**~~bb1c4301 Növényszervezettan - III. GY~~ !törölve!**

*(A változtatás célja előfeltétel könnyítés.)*

**bb1c4ab8 Alkalmazott biokémiai gyakorlatok GY
6. félév**

jelenlegi előfeltétel:
erős előfeltétel
bb1c1417 Biokémia-Molekuláris biol. I.B EA (4. féléves tárgy)
vagy
bb1c1537 Biokémia-Molekuláris biol. I.A EA (4. féléves tárgy)

**új előfeltétel:**erős előfeltétel
**bb1c1638 Bevezetés a biokémiába - I.B EA (3. féléves tárgy)
vagy
bb1c1308 Bevezetés a biokémiába - I.A EA (3. féléves tárgy)**

*(A változtatás célja előfeltétel könnyítés, a jelenleginél korábbi félévben teljesíthető tárgy előfeltételként való megjelölésével.)*

**bb1c4a11 Alkalmazott növénytani gyakorlat GY
6. félév**

jelenlegi előfeltétel:
erős előfeltétel
bb1c1523 Növényélettan - II. EA (5. féléves tárgy)

**új előfeltétel:**erős előfeltétel
**bb1c1418 Növényélettan - I. EA (4. féléves tárgy)**

*(A változtatás célja előfeltétel könnyítés, a jelenleginél korábbi félévben teljesíthető tárgy előfeltételként való megjelölésével.)*